Up-399/00
Datum: 2003-04-22T00:00:00.000+02:00
ecli: ECLI:SI:USRS:2003:Up.399.00
vrsta: posamični akt
zadeva: ustavna pritožba
objavljeno: Neobjavljeno | 22.04.2003
dokument: US22318
akt: Ustavna pritožba A. A. zoper sodbo Višjega delovnega in socialnega sodišča št. Pdp 757/99 z dne 24. 8. 2000 v zvezi s sodbo Delovnega in socialnega sodišča v Ljubljani, oddelka v Kranju, št. Pd 284/96 z dne 30. 3. 1999
resitev: zavrženje
izrek: Ustavna pritožba A. A. zoper sodbo Višjega delovnega in socialnega sodišča št. Pdp 757/99 z dne 24. 8. 2000 v zvezi s sodbo Delovnega in socialnega sodišča v Ljubljani, oddelka v Kranju, št. Pd 284/96 z dne 30. 3. 1999 se zavrže.

Pritožnica sama trpi svoje stroške postopka z ustavno pritožbo.
stavek: Ker pritožnica ni izčrpala vseh pravnih sredstev zoper izpodbijano odločbo, je Ustavno sodišče ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.4.14.3 - Ustavno sodstvo - Postopek - Stroški - Stroški postopka.
podlaga: Člen 34, 55.1.2, Zakon o Ustavnem sodišču [ZUstS]
datum_vloge: 2000-11-13T23:00:00.000Z
datum_odlocitve: 2003-04-21T22:00:00.000Z

# Up-399/00 - 12

9. 5. 2003

# SKLEP

Ustavno sodišče je v postopku za preizkus ustavne pritožbe A. A. iz Ž., ki jo zastopa mag. B. B., odvetnica v Z., na seji senata dne 22. aprila 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

## 1. Ustavna pritožba A. A. zoper sodbo Višjega delovnega in socialnega sodišča št. Pdp 757/99 z dne 24. 8. 2000 v zvezi s sodbo Delovnega in socialnega sodišča v Ljubljani, oddelka v Kranju, št. Pd 284/96 z dne 30. 3. 1999 se zavrže.

## 2. Pritožnica sama trpi svoje stroške postopka z ustavno pritožbo.

# OBRAZLOŽITEV

## A.

Višje sodišče je potrdilo odločitev sodišča prve stopnje o zavrnitvi pritožničinega zahtevka za plačilo odpravnine v višini kot pripada delavcem, ki jim delovno razmerje preneha zaradi nujnih operativnih razlogov po Zakonu o delovnih razmerjih (Uradni list RS, št. 14/90 in nasl.). Pritožbo je zavrnilo z obrazložitvijo, da za priznanje odpravnine delavcem, ki jim je prenehalo delovno razmerje zaradi insolventnosti delodajalca, v času, ko je delovno razmerje prenehalo pritožnici, še ni bilo pravne podlage.

Pritožnica vlaga ustavno pritožbo zoper zgoraj navedeno odločitev. V ustavni pritožbi nasprotuje stališču Višjega sodišča in zatrjuje kršitev drugega odstavka 14. člena in 22. člena Ustave.

## B.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.

Pritožnica izpodbija posamični akt, zoper katerega glede na veljavno zakonsko ureditev niso bila izčrpana vsa pravna sredstva, kar je po prvem odstavku 51. člena ZUstS pogoj za vložitev ustavne pritožbe. V obravnavani zadevi bi pritožnica zoper sodbo Višjega sodišča glede na pogoje v zvezi z vrednostjo spornega predmeta lahko vložila revizijo. Pred izčrpanjem tega pravnega sredstva ustavna pritožba ni dopustna. Pritožnica ni izkazala, da je izčrpala vsa pravna sredstva, zato je Ustavno sodišče ustavno pritožbo zavrglo.

V postopku pred Ustavnim sodiščem nosi vsak udeleženec svoje stroške, če Ustavno sodišče ne odloči drugače (prvi odstavek 34. člena ZUstS, ki se po 49. členu ZUstS uporablja tudi v postopku z ustavno pritožbo). Za drugačno odločitev bi morali obstajati posebni razlogi, ki jih pritožnica ne navaja. Ustavno sodišče je zato odločilo, kot izhaja iz druge točke izreka.

## C.

Senat Ustavnega sodišča je sprejel ta sklep na podlagi druge alineje prvega odstavka 55. člena in 34. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
Milojka Modrijan